Lisa 1

05.06.2019 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/19/1452-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/19/1452-1 MUUTMINE**

14.10.2024

**Transpordiamet** (Maanteeameti õigusjärglane[[1]](#footnote-2)), registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**Ascar Tartu OÜ**,registrikoodiga 14605824, aadressiga Turu tn 69, 50105 Tartu (edaspidi „**Teostaja**“), mida esindab juhatuse liige Marko Viirand, kes tegutseb põhikirja alusel,

vahel on sõlmitud 05.06.2019 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/19/1452-1 (edaspidi „**Leping**“).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse sõidukite müügiks Eestis.;
3. Teostaja esitas Transpordiametile 02.10.2024 korrigeeritud avalduse (lisatud Transpordiameti dokumendihaldussüsteemis 01.10.2024 numbriga 11.2-7/24/27276-1 registreeritud avaldusele) Lepingu punktide 2.2. ja 11.2. muutmiseks. Teostaja soovib, et Lepingu punkti 2.2. uue sõnastusekohaselt„*võib Ascar Tartu OÜ (edaspidi ka Teostaja) teostada Ülevaatust esmakordselt kasutusele võetavatele M1, N1 ja N2 kategooria PEUGEOT, FIAT, OPEL sõidukitele ning M1 ja M1G JEEP sõidukitele*“. Teostaja soovib Lepingu punkti 11.2. uueks Teostaja poolseks kontaktiks märkida “*Märt Uibo, e-post: mart.uibo@ascartartu.ee, telefon +3725066190*“. Transpordiametile teadaolevalt N2-kategooria FIAT sõidukeid enam ei valmistata ning Teostaja nõusolekul jäetakse N2-kategooria FIAT Lepingu punkti 2.2. lisamata.;
4. Lepingu punktis 2.2. on märgitud: „*2.2. Teostaja võib teostada Ülevaatust esmakordselt kasutusele võetavatele M1-, M2-, N1- ja N2-kategooria PEUGEOT sõidukitele (edaspidi „****Sõiduk****“).*“.;
5. Lepingu punktis 11. on märgitud: „***11. POOLTE KONTAKTANDMED*** *11.1. Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251. 11.2. Teostaja poolt: Lauri Resik, e-post: lauri.resik@ascartartu.ee, telefon 5344 7692.*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele   
M1-, N1- ja N2-kategooria PEUGEOT, M1- ja N1-kategooria FIAT, M1-, N1- ja N2-kategooria OPEL ning M1-kategooria JEEP sõidukitele (edaspidi „**Sõiduk**“).“.

1. Muuta Lepingu punkti 11. ning sõnastada see uues redaktsioonis alljärgnevalt:

„**11. POOLTE KONTAKTANDMED**

11.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.

11.2. Teostaja poolt:

Märt Uibo, e-post: mart.uibo@ascartartu.ee, telefon +372 506 6190.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Poolte rekvisiidid ja allkirjad:

**Transpordiamet** **Ascar Tartu OÜ**

Registrikood: 70001490 Registrikood: 14605824

Asukoht: Valge 4 Asukoht: Turu tn 69

11413 Tallinn 50105 Tartu

Telefon: +372 620 1200 Telefon: +372 730 0666  
E-post: info@transpordiamet.ee E-post: info@ascartartu.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)